Nyenje mkia-kitara

Nyenje mkia-kitara (kutoka kwa King. sword-tail cricket) ni wadudu wa nusufamilia Triogonidiinae katika familia Trigonidiidae ya oda Orthoptera wanaofanana na nyenje-ardhi wadogo. Majike wana oviposito (neli ya kutagia mayai) kwa umbo la kitara na siyo upanga, kama jina la Kiingereza linavyodokeza.

Maelezo
Nyenje hawa ni wadogo hadi wadogo sana wakiwa na urefu wa mwili wa mm 4 hadi 15 na upana wa mwili kwa ujumla si zaidi ya mm 3. Mwili wote una nywele nyingi na haswa sehemu ya juu ya kichwa na pronoto. Wana kichwa kidogo cha pembetatu na macho makubwa ikilinganishwa na ukubwa wao, ambayo kwa kawaida hujitokeza kwa mtazamo kutoka juu. Pronoto ni nyembamba kuliko kichwa. Tibia hubeba miiba. Majike wana oviposito ndefu kiasi kwa umbo la kitara. Viungo vya uzazi vya kiume ni vidogo sana na bapa na vimerefukaDesutter-Grandcolas et al. (2021) Updated diagnoses for the cricket family Trigonidiidae (Insecta: Orthoptera: Grylloidea) and its subfamilies (Trigonidiinae, Nemobiinae), with a review of the fossil record. Zoologischer Anzeiger 294: 80-91..

Kwa kawaida madume huimba au kutoa nyende (stridulation} kwa kusugua mabawa ya mbele kupitia stridulo. Mwisho huo una "kioo" kilichoendelezwa vizuri, eneo lisilo na vena..

Spishi za Afrika ya Mashariki
 Anacyrtoxipha albotibialis
 Anaxipha kilimandjarica
 Anaxipha sjostedti
 Anaxipha vadschaggae
 Metioche massaica

Picha

Marejeo

Jamii:Nyenje na jamaa